
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL LICENCIJŲ REGISTRO ĮSTEIGIMO, JO NUOSTATŲ PATVIRTINIMO IR VEIKLOS PRADŽIOS NUSTATYMO

2005 m. sausio 24 d. Nr. ISAK-100
Vilnius

Vadovaudamasis Lietuvos Respublikos švietimo įstatymo 56 straipsnio 1 dalies 6 punktu:
. Įsteigiu Licencijų registrą.
. Tvirtinu Licencijų registro nuostatus (pridedama).
. Nustatau, kad Licencijų registro veiklos pradžia – 2005 m. vasario 1 d. 
ŠVIETIMO IR MOKSLO MINISTRAS	REMIGIJUS MOTUZAS

PATVIRTINTA
Lietuvos Respublikos švietimo ir mokslo 
ministro 2005 m. sausio 24 d. įsakymu 
Nr. ISAK-100 (Lietuvos Respublikos 
švietimo, mokslo ir sporto ministro 
2024 m. birželio 21 d. įsakymo 
Nr. V-706 redakcija)




 SKYRIUS 


. Licencijų registro nuostatai (toliau – Nuostatai) reglamentuoja Licencijų registro (toliau – Registras) paskirtį, jo objektus, Registro valdytoją ir tvarkytoją, jų teises ir pareigas, Registro duomenų ir informacijos (toliau kartu – duomenys) tvarkymą, Registro sąveiką su susijusiais registrais, Registro duomenų saugą, Registro duomenų panaudojimo sąlygas ir tvarką, Registro finansavimą, reorganizavimą ir likvidavimą.

. Registro paskirtis – registruoti Registro objektus, rinkti, apdoroti, sisteminti, kaupti, saugoti ir teikti Registro duomenis fiziniams ir juridiniams asmenims, kurie Lietuvos Respublikos įstatymuose ir (arba) kituose teisės aktuose nustatyta tvarka turi teisę gauti Registro duomenis (toliau – Gavėjai), atlikti kitus Registro duomenų tvarkymo veiksmus.

. Registre tvarkomų asmens duomenų tvarkymo tikslas – identifikuoti licencijų turėtojus – fizinius asmenis.

. Registro duomenys kaupiami vienoje Registro duomenų bazėje.

. Nuostatuose vartojamos sąvokos atitinka 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos valstybės informacinių išteklių valdymo įstatyme, Lietuvos Respublikos švietimo įstatyme, Lietuvos Respublikos mokslo ir studijų įstatyme, Lietuvos Respublikos profesinio mokymo įstatyme vartojamas sąvokas.

. Registras yra žinybinis.

. Registras tvarkomas, vadovaujantis Reglamentu (ES) 2016/679, Valstybės informacinių išteklių valdymo įstatymu, Lietuvos Respublikos teisės gauti informaciją ir duomenų pakartotinio naudojimo įstatymu, Lietuvos Respublikos kibernetinio saugumo įstatymu, Registrų steigimo, kūrimo, reorganizavimo ir likvidavimo tvarkos aprašu, patvirtintu Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“, Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo patvirtinimo“ (toliau – Bendrųjų elektroninės informacijos saugos reikalavimų aprašas), Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (toliau – Organizacinių ir techninių kibernetinio saugumo reikalavimų aprašas), Nuostatais ir kitais registrų veiklą reglamentuojančiais teisės aktais.

. Registro valdytoja yra Lietuvos Respublikos švietimo, mokslo ir sporto ministerija (toliau – Registro valdytojas). Registro valdytojas yra ir asmens duomenų valdytojas.

. Registro tvarkytoja yra Nacionalinė švietimo agentūra (toliau – Registro tvarkytojas). Registro tvarkytojas yra ir asmens duomenų tvarkytojas.

. Registro valdytojas turi Valstybės informacinių išteklių valdymo įstatymo nustatytas teises ir pareigas.
. Registro valdytojas vykdo Reglamente (ES) 2016/679 nustatytas duomenų valdytojo prievoles ir Valstybės informacinių išteklių valdymo įstatyme nustatytas funkcijas.
. Registro tvarkytojas vykdo Reglamente (ES) 2016/679 nustatytas duomenų tvarkytojų prievoles. Bendrosios Registro tvarkytojo pareigos:
. tvarkyti asmens duomenis tik pagal Registro valdytojo dokumentais įformintus nurodymus, įskaitant nurodymus, susijusius su asmens duomenų perdavimu į trečiąją valstybę ar tarptautinei organizacijai, išskyrus atvejus, kai tai daryti reikalaujama pagal Europos Sąjungos arba valstybės narės teisę, kuri yra taikoma duomenų tvarkytojui; tokiu atveju duomenų tvarkytojas, prieš pradėdamas tvarkyti duomenis, praneša apie tokį teisinį reikalavimą Registro valdytojui, išskyrus atvejus, kai pagal tą teisę toks pranešimas yra draudžiamas dėl svarbių viešojo intereso priežasčių;
. užtikrinti, kad asmens duomenis tvarkyti įgalioti asmenys būtų įsipareigoję užtikrinti konfidencialumą arba jiems būtų taikoma atitinkama teisės aktais nustatyta konfidencialumo prievolė;
. imtis visų priemonių, kurių reikalaujama pagal Reglamento (ES) 2016/679 32 straipsnį, – organizacinėmis, techninėmis, technologinėmis ir metodinėmis priemonėmis užtikrinti Registro saugą, Registre tvarkomų asmens duomenų konfidencialumą, vientisumą ir prieinamumą, apsaugą nuo neteisėto sunaikinimo, pakeitimo, atskleidimo ar kitokio neteisėto tvarkymo, taip pat saugų duomenų perdavimą elektroninių ryšių tinklais;
. pasitelkti kitus duomenų tvarkytojus tik gavęs išankstinį rašytinį Registro asmens duomenų valdytojo leidimą, apie numatomą pasitelkimą raštu informuodamas Registro asmens duomenų valdytoją ne vėliau kaip prieš 30 dienų. Jeigu yra Registro asmens duomenų valdytojo rašytinis leidimas pasitelkti kitą tvarkytoją, Registro asmens duomenų tvarkytojas sutartimi kitam duomenų tvarkytojui turi nustatyti tuos pačius asmens duomenų apsaugos įpareigojimus, kaip ir Nuostatuose nustatyti įpareigojimai Registro asmens duomenų tvarkytojui, įskaitant įpareigojimą tinkamomis techninėmis ir organizacinėmis priemonėmis užtikrinti tvarkomų duomenų apsaugą, vadovaujantis Reglamentu (ES) 2016/679 ir kitais asmens duomenų tvarkymą reglamentuojančiais teisės aktais. Registro asmens duomenų tvarkytojas lieka visiškai atsakingas už kito duomenų tvarkytojo prievolių vykdymą;
. atsižvelgdamas į duomenų tvarkymo pobūdį, privalo padėti Registro valdytojui, taikydamas tinkamas technines ir organizacines priemones, kiek tai įmanoma, kad būtų įvykdyta Registro valdytojo prievolė atsakyti į prašymus pasinaudoti Reglamento (ES) 2016/679 III skyriuje nustatytomis duomenų subjekto teisėmis;
. įgyvendinti tinkamas technines ir organizacines priemones, kad būtų užtikrintas asmens duomenų saugumas, kaip tai yra nurodyta Nuostatų VIII skyriuje; 
. informuoti raštu ir (ar) el. paštu (nedelsdamas, tačiau ne vėliau kaip per 24 valandas) Registro valdytoją pagal Reglamento (ES) 2016/679 33 straipsnio 2 dalį apie įvykusį asmens duomenų saugumo pažeidimą ir pateikti pranešimą Registro valdytojo nustatyta tvarka;
. padėti Registro valdytojui užtikrinti Reglamento (ES) 2016/679 32–36 straipsniuose nustatytų prievolių laikymąsi, atsižvelgdamas į duomenų tvarkymo pobūdį ir duomenų tvarkytojo turimą informaciją;
. pagal Registro valdytojo pasirinkimą, užbaigus teikti su duomenų tvarkymu susijusias paslaugas, ištrinti arba grąžinti Registro valdytojui visus asmens duomenis ir ištrinti esamas jų kopijas, išskyrus atvejus, kai Europos Sąjungos ar valstybės narės teise reikalaujama asmens duomenis saugoti;
. teikti Registro valdytojui visą informaciją, būtiną siekiant įrodyti, kad vykdomos Reglamento (ES) 2016/679 28 straipsnyje nustatytos prievolės, ir sudaryti sąlygas bei padėti duomenų valdytojui arba kitam duomenų valdytojo įgaliotam auditoriui atlikti auditą, įskaitant patikrinimus. Nedelsdamas turi informuoti duomenų valdytoją, jei, jo nuomone, nurodymas pateikti informaciją pažeidžia Reglamentą (ES) 2016/679 ar kitas duomenų apsaugos nuostatas.
. Registro valdytojo teisės ir pareigos:
. reikalauti iš Registro tvarkytojo, kad Registro duomenys, jų pakeitimai būtų įrašyti laiku ir teisingai;
. užtikrinti, kad Registras būtų tvarkomas, vadovaujantis Reglamentu (ES) 2016/679, Valstybės informacinių išteklių valdymo įstatymu, Nuostatais ir kitais registrų duomenų tvarkymą reglamentuojančiais teisės aktais.
. Registro tvarkytojo teisės ir pareigos:
. registruoti Registro objektus;
. informuoti asmenis apie jų duomenų tvarkymą Registre;
. užtikrinti Registro techninės ir programinės įrangos įdiegimą ir funkcionavimą;
. administruoti Registro duomenų bazę;
. automatiniu būdu atnaujinti Registro duomenų bazėje naudojamus klasifikatorius;
. vykdyti Registro veikimo priežiūrą ir užtikrinti Registro duomenų saugą;
. užtikrinti Registro sąveiką su susijusiais registrais ir informacinėmis sistemomis;
. teikti Registro duomenis Registro duomenų gavėjams;
. Registro valdytojui nusprendus, inventorizuoti Registro duomenis ir sudaryti Registro duomenų rinkinius, kaip tai apibrėžta Teisės gauti informaciją ir duomenų pakartotinio naudojimo įstatyme;
. užtikrinti, kad sudaryti Registro duomenų rinkiniai būtų pateikti skelbti Lietuvos atvirų duomenų portale teisės aktų nustatyta tvarka;
. atlikti kitas Nuostatuose nustatytas funkcijas.

. Registro objektai yra:
. licencijos vykdyti formalųjį profesinį mokymą (toliau – licencijos);
. leidimai vykdyti studijas ir su studijomis susijusią veiklą;
. leidimai vykdyti su studijomis susijusią veiklą (toliau – Nuostatų 15.2, 15.3 papunkčiuose nustatyti leidimai kartu – leidimai).
. Registro duomenų bazėje kaupiami šie Registro objektų duomenys:
. identifikavimo kodas;
. įregistravimo, išregistravimo datos, duomenų įrašymo ir keitimo Registre datos;

. licenciją, leidimą išdavusios institucijos pavadinimas, kodas;
. licencijos ar leidimo numeris;

. licencijos, leidimo turėtojo – juridinio asmens – pavadinimas, kodas, teisinė forma, buveinės adresas, telefono, fakso ryšio numeriai, elektroninio pašto, interneto svetainės adresai;
. licencijos turėtojo – fizinio asmens – vardas, pavardė, telefono, fakso ryšio numeriai, elektroninio pašto, interneto svetainės adresai;
. leidimo turėtojo – užsienio aukštosios mokyklos, įsteigusios filialą Lietuvos Respublikoje, kuriam išduotas leidimas vykdyti studijas ir su studijomis susijusią veiklą, – pavadinimas, kodas, teisinė forma, buveinės adresas, valstybės, kurioje ji registruota, kodas. Užsienio aukštosios mokyklos, įsteigusios atstovybę Lietuvos Respublikoje, kuriai išduotas leidimas vykdyti su studijomis susijusią veiklą, pavadinimas, kodas, buveinės adresas, valstybės, kurioje ji registruota, kodas;
. švietimo veiklos kodas, pavadinimas;
. institucijos grupė ir tipas (pagal Institucijų grupių, Institucijų tipų klasifikatorius); 
. mokymo vietos adresas, telefono ryšio numeris, fakso ryšio numeris, elektroninio pašto adresas;
. švietimo sritis ir švietimo posritis (pagal Švietimo sričių, Švietimo posričių klasifikatorius) – tik licencijai;
. studijų kryptis ir pakopa (pagal Studijų krypčių, Studijų sistemos sandaros klasifikatorius) – tik leidimui;
. mokymo ar studijų programos valstybinis kodas ir pavadinimas (pagal Studijų, mokymo programų ir kvalifikacijų registrą);
. licencijos ar leidimo turėtojo bylos numeris;
. ekspertinį vertinimą atlikusios (-ių) institucijos (-ų) pavadinimas (-ai) ir juridinio asmens kodas (-ai);

. ekspertinio įvertinimo data (-os) ir ekspertizės akto numeris;
. licencijos ar leidimo išdavimo, papildymo, patikslinimo ir dublikato išdavimo datos;
. panaikinus leidimą arba sustabdžius licencijos galiojimą, panaikinus licencijos galiojimo sustabdymą ir panaikinus licencijos galiojimą:
. licencijos galiojimo sustabdymo priežastis (pagal Licencijų galiojimo sustabdymo ir galiojimo panaikinimo priežasčių klasifikatorių);
. licencijos galiojimo sustabdymo data;
. licencijos galiojimo sustabdymo panaikinimo data;
. licencijos galiojimo ar leidimo panaikinimo priežastis (pagal Licencijų galiojimo sustabdymo ir galiojimo panaikinimo priežasčių klasifikatorių);
. licencijos galiojimo ar leidimo panaikinimo data;
. licencijos ar leidimo išregistravimo iš Registro priežastis.


. Registro duomenims klasifikuoti naudojami šie specialūs klasifikatoriai:
. Švietimo sritys;
. Švietimo posričiai;
. Studijų kryptys;
. Studijų sistemos sandara;
. Institucijų grupės;
. Institucijų tipai;
. Licencijų galiojimo sustabdymo ir galiojimo panaikinimo priežastys;
. Švietimo veiklos, nurodomos formaliojo profesinio mokymo licencijoje, aukštojo mokslo leidime vykdyti studijas ar su studijomis susijusią veiklą.

. Studijų kokybės vertinimo centrui (toliau – SKVC) priėmus sprendimą išduoti licenciją, SKVC (toliau vadinamas ir Registro duomenų teikėju) ar, švietimo, mokslo ir sporto ministrui priėmus sprendimą išduoti leidimą, Švietimo, mokslo ir sporto ministerija (toliau vadinama ir Registro duomenų teikėja) Registro tvarkytojui pateikia Nuostatų 16.3, 16.4, 16.8–16.19 papunkčiuose nurodytus duomenis: 
. apie licencijų vykdyti formalųjį profesinį mokymą turėtojus – juridinius asmenis, kitas juridinio asmens statuso neturinčias Lietuvos ar kitos valstybės narės organizacijas bei jų filialus ir atstovybes, įsteigtus Lietuvos Respublikoje, ir fizinius asmenis, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis;
. apie leidimų vykdyti studijas ir su studijomis susijusią veiklą turėtojus – aukštąsias mokyklas ir užsienio aukštųjų mokyklų filialus, įsteigtus Lietuvos Respublikoje;
. apie leidimų vykdyti su studijomis susijusią veiklą turėtojus – užsienio aukštųjų mokyklų atstovybes, įsteigtas Lietuvos Respublikoje.
. Registro duomenų teikėjas:
. atsako už pateiktų duomenų tikrumą, tikslumą, išsamumą Lietuvos Respublikos įstatymų ir kitų teisės aktų nustatyta tvarka;
. turi teisę susipažinti su Registre saugomais jo pateiktais Registro duomenimis ir reikalauti ištaisyti neteisingus, netikslius, neišsamius Registro duomenis (toliau – netikslūs duomenys).
. Registro duomenys įrašomi, keičiami ar išbraukiami iš Registro, remiantis duomenimis, pateiktais Registro objektui registruoti, Registro duomenims pakeisti ar Registro objektui išregistruoti. Išregistravus Registro objektą iš Registro, Registro duomenys saugomi Nuostatų 35 punkte nustatytą laikotarpį.

. Nuostatų 18 punkte nurodyti duomenys teikiami elektroniniu būdu Registro tvarkytojo nustatyta tvarka ir nustatytomis priemonėmis.
. Registro tvarkytojas, gavęs Registro duomenų teikėjo pateiktus duomenis, per 10 darbo dienų išnagrinėja, ar pateikti duomenys yra teisingi, tikslūs, išsamūs, ir priima sprendimą registruoti Registro objektą, laikinai atidėti jo registravimą ar jo neregistruoti.
. Registro tvarkytojas, priėmęs sprendimą registruoti Registro objektą, ne vėliau kaip kitą darbo dieną suformuoja duomenis ir juos įrašo į Registro duomenų bazę. Registro objektui automatiniu būdu suteikiamas identifikavimo kodas. Registro tvarkytojui atlikus šiuos veiksmus, Registro objektas laikomas įregistruotu.
. Įregistravus Registro objektą, automatiniu būdu suformuojama Registro pažyma apie objekto įregistravimą Registre, kuri Registro objekto įregistravimo Registre dieną elektroniniu būdu pateikiama Registro duomenų teikėjui ir licencijos, leidimo turėtojui.
. Registro tvarkytojas, priėmęs sprendimą laikinai atidėti Registro objekto registravimą, per 10 darbo dienų elektroniniu būdu informuoja Registro duomenų teikėją apie priimto sprendimo priežastis ir paprašo per 5 darbo dienas pateikti trūkstamus ar (ir) ištaisyti netikslius duomenis.
. Registro duomenų teikėjas, gavęs Registro tvarkytojo pranešimą apie sprendimą laikinai atidėti Registro objekto registravimą, elektroniniu būdu pakartotinai teikia trūkstamus ar (ir) ištaisytus neteisingus, netikslius, neišsamius duomenis.
. Registro tvarkytojas atsisako įregistruoti Registro objektą, jeigu pateikiami duomenys dėl jau įregistruoto Registre Registro objekto arba Registro duomenų teikėjas per Nuostatų 25 punkte nurodytą terminą nepašalina nustatytų trūkumų. Registro tvarkytojas, priėmęs sprendimą neregistruoti Registro objekto Registre, per 10 darbo dienų elektroniniu būdu pateikia Registro duomenų teikėjui argumentuotą atsakymą neregistruoti jo Registre.
. Registro duomenų teikėjas, norėdamas papildyti ar patikslinti Registro duomenis, elektroniniu būdu teikia juos Registro tvarkytojui per 5 darbo dienas nuo duomenų pasikeitimo dienos. Registro tvarkytojas, gavęs pasikeitusius duomenis, per 10 darbo dienų išnagrinėja, ar pateikti duomenys yra teisingi, tikslūs, išsamūs, ir priima sprendimą įrašyti pasikeitusius duomenis, laikinai atidėti jų įrašymą ar jų neįrašyti į Registro duomenų bazę.
. Registro tvarkytojas, priėmęs sprendimą įrašyti pasikeitusius Registro duomenis į Registro duomenų bazę, tą pačią darbo dieną juos įrašo į Registro duomenų bazę.
. Registro tvarkytojas, priėmęs sprendimą laikinai atidėti pasikeitusių Registro duomenų įrašymą į Registro duomenų bazę, per 10 darbo dienas elektroniniu būdu informuoja Registro duomenų teikėją apie priimto sprendimo priežastis ir paprašo per 5 darbo dienas patikslinti pasikeitusius Registro duomenis.
. Registro duomenų teikėjas, gavęs Registro tvarkytojo pranešimą apie sprendimą laikinai atidėti pasikeitusių Registro duomenų įrašymą į Registro duomenų bazę, pakartotinai elektroniniu būdu teikia patikslintus pasikeitusius duomenis.
. Registro tvarkytojas, priėmęs sprendimą neįrašyti į Registrą pasikeitusių Registro duomenų, per 10 darbo dienų elektroniniu būdu pateikia Registro duomenų teikėjui argumentuotą atsakymą neįrašyti jų į Registro duomenų bazę.
. Pakeisti Registro duomenys jų pakeitimo dieną perkeliami į Registro duomenų bazės archyvą ir jame saugomi 10 metų. Pasibaigus Registro duomenų saugojimo terminui, Registro duomenys sunaikinami.
. Registro objektai išregistruojami iš Registro, SKVC priėmus sprendimą panaikinti licencijos ar švietimo, mokslo ir sporto ministrui priėmus sprendimą panaikinti leidimo galiojimą. Registro tvarkytojas, gavęs Registro duomenų teikėjo prašymą išregistruoti licenciją ar leidimą, per 10 darbo dienų prašymą išnagrinėja, priima sprendimą išregistruoti Registro objektą ir jį išregistruoja iš Registro.
. Išregistruoto Registro objekto duomenys (įskaitant ir asmens duomenis) tą pačią darbo dieną automatiniu būdu perkeliami į Registro duomenų bazės archyvą ir jame saugomi 10 metų. Pasibaigus Registro duomenų (įskaitant ir asmens duomenis) saugojimo archyve terminui, Registro duomenys (įskaitant ir asmens duomenis) sunaikinami. Išregistruoto Registro objekto identifikavimo kodas negali būti suteikiamas kitam Registro objektui.

. Netikslūs duomenys gali būti taisomi arba Registro tvarkytojo iniciatyva, arba gavus Gavėjo, susijusio registro, valstybės informacinės sistemos tvarkytojo, asmens, kurio duomenys yra tvarkomi Registre, prašymą ir jį pagrindžiančius dokumentus.
. Gavęs iš Gavėjo, susijusio registro, valstybės informacinės sistemos tvarkytojo informaciją ir ją pagrindžiančius dokumentus apie jiems perduotus netikslius duomenis, Registro tvarkytojas privalo per 3 darbo dienas pateiktą informaciją patikrinti ir, jai pasitvirtinus, ištaisyti netikslumus. Tais atvejais, kai dėl netikslumų ištaisymo būtina kreiptis į Registro duomenų teikėją, šis terminas gali būti pratęsiamas iki 10 darbo dienų. Apie ištaisytus įrašytus netikslius duomenis Registro tvarkytojas ne vėliau kaip kitą darbo dieną neatlygintinai informuoja susijusio registro, valstybės informacinės sistemos tvarkytojus ir visus Gavėjus, kuriems buvo pateikti ir (ar) perduoti netikslūs duomenys.
. Jeigu nustatoma, kad į Registro duomenų bazę įrašyti netikslūs duomenys dėl Registro tvarkytojo kaltės, Registro tvarkytojas nedelsdamas, bet ne vėliau kaip kitą darbo dieną, ištaiso savo įrašytus netikslius duomenis ir neatlygintinai informuoja visus Gavėjus, susijusių registrų, valstybės informacinių sistemų tvarkytojus, kuriems buvo pateikti ir (ar) perduoti netikslūs duomenys.
. Jeigu nustatomi susijusio registro sąveikos būdu perduotų duomenų netikslumai, Registro tvarkytojas ne vėliau kaip per 5 darbo dienas apie tai informuoja susijusio registro tvarkytoją, pareikalauja ištaisyti netikslumus ir pateikti patikslintus duomenis, o šis, gavęs tokį prašymą, privalo pateikti patikslintus duomenis arba motyvuotą atsisakymą juos tikslinti ne vėliau kaip per 5 darbo dienas.
. Kiekvienas asmuo, kurio duomenys yra įrašyti Registre, pateikęs rašytinį prašymą, turi teisę susipažinti su Registre tvarkomais jo duomenimis.
. Asmuo, kurio duomenys įrašyti Registre, susipažinęs su Registre tvarkomais jo duomenimis, turi teisę reikalauti, kad būtų ištaisyti įrašyti netikslūs duomenys. Registro tvarkytojas per 3 darbo dienas nuo asmens gautą reikalavimą ištaisyti netikslius duomenis pagrindžiančių dokumentų gavimo privalo ištaisyti jo nurodytus netikslumus Registre, informuoti apie tai reikalavusį to asmenį ir patikslintus duomenis neatlygintinai pateikti ir (ar) perduoti Gavėjams, susijusių registrų, valstybės informacinių sistemų tvarkytojams, kuriems buvo pateikti ir (ar) perduoti netikslūs duomenys.

. Registro objektui apibūdinti automatiniu būdu gaunami duomenys iš susijusių Studijų, mokymo programų ir kvalifikacijų registro, Švietimo, mokslo ir sporto institucijų registro:
. iš Studijų, mokymo programų ir kvalifikacijų registro – Nuostatų 16.11–16.13 papunkčiuose nurodyti duomenys;
. iš Švietimo, mokslo ir sporto institucijų registro – Nuostatų 16.5–16.9 papunkčiuose nurodyti duomenys.



 SKYRIUS


. Registro duomenys yra vieši, išskyrus asmens duomenis, ir Gavėjui teikiami neatlygintinai. 
. Registre tvarkomi asmens duomenys teikiami ir naudojami, vadovaujantis Reglamentu (ES) 2016/679. Asmens duomenys tvarkomi tik tiek, kiek reikalinga Registro tikslams pasiekti, vadovaujantis Reglamento (ES) 2016/679 5 straipsniu. Duomenų subjektų teisės, jų įgyvendinimo tvarka nustatyta Reglamento (ES) 2016/679 III skyriuje ir Nacionalinės švietimo agentūros direktoriaus tvirtinamame asmens duomenų tvarkymo Nacionalinėje švietimo agentūroje tvarkos apraše.


. Registro tvarkytojas:

. perduoda Registro išrašus ir Registro duomenų bazės išrašus, apimančius visus duomenų bazėje saugomus Registro duomenis arba jų dalį;


. teikia pagal tvarkomus Registro duomenis parengtas pažymas, patvirtinančias juridinius faktus, pagal Registro duomenis parengtus išrašus, kitus dokumentus ir (arba) dokumentų kopijas.

. Išrašai, pažymos, kiti dokumentai ir (arba) dokumentų kopijos, informacija:

. pateikiami peržiūrai leidžiamosios kreipties būdu internetu arba kitais elektroninių ryšių tinklais;

. perduodami automatiniu būdu elektroninių ryšių tinklais;

. pateikiami raštu, žodžiu ir (arba) elektroninių ryšių priemonėmis.

. Išrašus, pažymas, kitus dokumentus ir (arba) dokumentų kopijas turi teisę teikti tik Registro tvarkytojas.

. Registro duomenys (įskaitant ir asmens duomenis) Gavėjams, Lietuvos Respublikos įstatymuose ir (arba) kituose teisės aktuose nustatyta tvarka turintiems teisę juos gauti, teikiami pagal sudarytas sutartis arba kitų teisės aktų nustatyta tvarka (kai duomenys teikiami daug kartų), arba prašymus (kai duomenys teikiami vieną kartą). Sutartys nesudaromos, kai Registro duomenys teikiami registrams, valstybės informacinėms sistemoms, kurių valdytojas yra Registro valdytojas.

. Duomenų teikimo sutartyse turi būti nurodyta: Registro duomenų naudojimo tikslas, teikimo ir gavimo teisinis pagrindas, sąlygos, tvarka ir teikiamų Registro duomenų apimtis, o prašyme – Registro duomenų naudojimo tikslas, teikimo bei gavimo teisinis pagrindas ir prašomų pateikti Registro duomenų apimtis. Ši nuostata netaikoma, kai fiziniai ir juridiniai asmenys naudoja iš Registro gautus duomenis apie save.

. Iš Registro gautais duomenimis Registro duomenų gavėjas negali naudotis kitaip ar naudoti jų kitam tikslui, negu yra nustatyta duomenų teikimo sutartyje arba prašyme, arba kituose teisės aktuose. 

. Registro duomenų gavėjas, gavęs Registro tvarkytojo neigiamą atsakymą dėl duomenų gavimo, šį atsisakymą gali skųsti įstatymų nustatyta tvarka.

. Registro tvarkytojo interneto svetainėje https://www.nsa.smm.lt/registrai/licenciju-registras/ teikiama informacija apie Registro objektą, tvarkymo tikslus, Registro tvarkytoją, Registro tvarkymą, asmenų teises susipažinti su Registre tvarkomais jų duomenimis, neteisingų, netikslių ir neišsamių duomenų ištaisymo tvarką, Registro duomenų teikėją ir Gavėjus, susijusius registrus ir valstybės informacines sistemas, kuriems perduodami Registro duomenys, kokie duomenys teikiami Registrui, kokiu būdu duomenys pateikiami Registro tvarkytojui ir kokius reikalavimus turi atitikti.

. Registro duomenys Europos Sąjungos valstybių (narių) ir (ar) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami Valstybės informacinių išteklių valdymo įstatymo nustatyta tvarka, o asmens duomenys – ir vadovaujantis Reglamentu (ES) 2016/679 bei Nuostatais.

. Už Registro duomenų (įskaitant ir asmens duomenis) saugą pagal kompetenciją Registrų duomenų saugą reglamentuojančių teisės aktų nustatyta tvarka atsako Registro valdytojas ir Registro tvarkytojas.

. Asmenys, kurie tvarko asmens duomenis, privalo saugoti asmens duomenų paslaptį. Ši pareiga galioja ir jiems pasitraukus iš tarnybos, perėjus dirbti į kitas pareigas, pasibaigus jų darbo, sutartiniams ar kitiems santykiams.
. Registro duomenų tikslumui ir saugai nuo atsitiktinio ar neteisėto sunaikinimo, pakeitimo, atskleidimo, taip pat bet kokio kito neteisėto tvarkymo užtikrinti nustatomos priemonės, išdėstytos Registro duomenų saugos nuostatuose, tvirtinamuose Registro valdytojo.
. Registro duomenys saugomi, vadovaujantis Reglamentu (ES) 2016/679, Lietuvos Respublikos dokumentų ir archyvų įstatymu ir kitais teisės aktais, reglamentuojančiais registrų ir asmens duomenų tvarkymą ir saugojimą.
. Registro duomenų sauga užtikrinama administracinėmis, techninėmis, technologinėmis, metodinėmis ir kitomis priemonėmis, atitinkančiomis Reglamento (ES) 2016/679, Teisės gauti informaciją ir duomenų pakartotinio naudojimo įstatymo, Kibernetinio saugumo įstatymo, Bendrųjų elektroninės informacijos saugos reikalavimų aprašo, Organizacinių ir techninių kibernetinio saugumo reikalavimų aprašo ir kitų teisės aktų, reglamentuojančių saugų Registro duomenų tvarkymą, nuostatas. Registro sauga reglamentuojama Registro duomenų saugos nuostatuose, Registro saugaus elektroninės informacijos tvarkymo taisyklėse, Registro naudotojų administravimo taisyklėse, Registro veiklos tęstinumo valdymo plane.

. Registro valdytojas ir Registro tvarkytojas įgyvendina Registro duomenų saugos nuostatuose ir saugos politiką įgyvendinančiuose dokumentuose nustatytas administracines, technines ir organizacines priemones, skirtas duomenų patikimumui ir saugai užtikrinti nuo jų atsitiktinio ar neteisėto naudojimo, sunaikinimo, pakeitimo, sugadinimo, atskleidimo, neteisėto pasisavinimo, paskelbimo, pateikimo ar kito neteisėto tvarkymo.

. Tvarkant Registrą, teisinėmis, organizacinėmis ir techninėmis priemonėmis užtikrinama, kad į Registrą nebūtų įrašomi netikslūs, neišsamūs duomenys (įskaitant ir asmens duomenis), kad Registro duomenys atitiktų Registro tvarkytojui pateiktus duomenis.

. Registras finansuojamas iš Registro valdytojui skiriamų Lietuvos Respublikos valstybės biudžeto lėšų, įskaitant Europos Sąjungos struktūrinės paramos lėšas.

. Registras reorganizuojamas ir likviduojamas Valstybės informacinių išteklių valdymo įstatymo ir kitų registrų reorganizavimą ir likvidavimą reglamentuojančių įstatymų, taip pat Lietuvos Respublikos Vyriausybės nustatyta tvarka.

. Reorganizuojamo ar likviduojamo Registro duomenys perduodami kitam registrui, sunaikinami arba perduodami valstybės archyvams Dokumentų ir archyvų įstatymo nustatyta tvarka.

